በሶማሌ ጨዋማ ውሃን ለመጠጥነት የሚያውል ቴክኖሎጂ ተግባራዊ ተደረገ
በኢትዮጵያ ሶማሌ መራራና ጨዋማ ውሃን በማከምና በማጥራት ለመጠጥነት ለማዋል የሚያስችል ቴክኖሎጂ ተግባራዊ መደረጉን የክልሉ መንግስት ገለጸ  ። የክልሉ ርዕሰ መስተዳድር ጽህፈት ቤት ምክትል ኃላፊ አቶ አብዲወሊህ መሐመድ ለዋልታ እንደገለጹት፤ በተያዘው በጀት ዓመት  ለመጠጥነት የማይውለው መራራና ጨዋማ ባህሪ ያለውን ውሃ ማጥራት የሚያስችለው ቴክኖሎጂ ተግባራዊ ተደርጓል።ቴክኖሎጂው ተግባራዊ የተደረገው በጀረር ዞን ጉና ገዶ ወረዳ መሆኑን ጠቁመዋል ።ቴክኖሎጂው የአካባቢው ማሕበረሰብን የመጠጥ ውሃ ጥያቄዎች ለመመለስ ትልቅ ሚና ተጫውቷል ብለዋል፡፡የክልሉ የውሃ ልማት ቢሮ ኃላፊ አቶ አብዱርሃማን አረክቲ በበከሉላቸው ለፕሮጄክቱ ከ220 ሚሊየን ብር በላይ ወጪ መደረጉን አስታውቀዋል፡፡ፕሮጄክቱም በፊት ሲባክን የነበረውን ውሃ ለመጠጥነት ለማዋል ትልቅ እገዛ ማበርከቱን አክለው አስረድተዋል፡፡የክልሉን ውሃ አቅርቦትና ነዋሪዎች ፍላጎት ለማመጣጠን የክልሉ መንግስት ከፍተኛ በጀት በመመደብ የተለያዩ ጥልቅ የውሃ ጉድጓዶች ቁፋሮ እየከናወነ መሆኑን ኃላፊው ጨምረው ገልጸዋል፡፡የመራራና ጨዋማ ውሃ ማጣሪያ ቴክኖሎጂው ፋብሪካዎች ከሚጠቀሙት ቴክኖሎጂዎች የበለጠ የማጥራት ዓቅም እንዳለው ለማወቅ ተችሏል ።